Tuis | Nuutste nuus | Rooftog van Nederlandse toeriste: Optrede van polisieminister te min te laat
Die besoek wat die minister van polisie, Fikile Mbalula, aan die 38 Nederlandse toeriste gebring het wat Sondag in Fourways, Johannesburg beroof is, was die regte ding om te doen, maar dit is helaas "te min te laat", sê dr. Pieter Groenewald, leier van die VF Plus.
Dr. Groenewald sê die rooftog is slegte nuus vir Suid-Afrika en skaad nie net die land se toeristebedryf nie, maar ook die ekonomie en die totale beeld van Suid-Afrika in die buiteland.
"My voorspelling is dat daar 'n toename gaan wees in hierdie tipe rooftogte. Dit sal beslis 'n negatiewe effek hê op Suid-Afrika se bod op die 2023-Wêreldrugbykampioenskap omdat toeriste, nieteenstaande 'n gunstige wisselkoers, weens misdaad nie die land sal wil besoek nie.